जौनपुर सड़क हादसा में बीमार बाप के मौत, बेटा घवाहिल
जौनपुर, 25 अप्रैल (वार्ता). जौनपुर के खुटहन इलाका में आजु दू गो मोटरसाइकिलन के टक्कर में एक आदमी के जान चल गइल आ ओकर बेटा घवाहिल हो गइल.
पुलिस के कहना बा कि सरायख्वाजा इलाका के जमीन बस्ती गांव के रामउजागिर अपना बीमार पिता बलजोर यादव के मोटरसाइकिल से दवा करावे खेतासराय जात रहुवे जब धमौर गांव का लगे कलापुर मोड़ पर दुनु के आमने सामने टक्कर हो गइल. एह टक्कर से बाप बेटा घवाहिल हो गइलें आ अस्पताल जाए पहुँचे से पहिलहीं बाप के मौत हो गइल. रामउजागिर के जिला अस्पताल रेफर क दिहल गइल बा.
दोसरका मोटरसाइकिल सवार सरायख्वाजा के रहे वाला संतोष कुमार के हिरासत में ले लीहल गइल बा.
bho_Deva bho_Deva bho_Deva bho_Deva